Diari Oficial de la Generalitat Valenciana


Sumari del DOGV 4763, del 28-05-2004 (2004/5458)

RESOLUCIÓ de 24 de maig de 2004, de la Direcció General d'Administració Autonòmica, per la qual s'adjudiquen les destinacions com a conseqüència de les opcions efectuades pels participants en el concurs de mèrits número 63/2002, per a la provisió de llocs de treball de naturalesa funcionarial, sector administració general, grups C/D, caps de negociat de l'Organisme Públic Valencià d'Investigació.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4763

Data del DOGV
:   28-05-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/5458


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 24 de maig de 2004, de la Direcció General d'Administració Autonòmica, per la qual s'adjudiquen les destinacions com a conseqüència de les opcions efectuades pels participants en el concurs de mèrits número 63/2002, per a la provisió de llocs de treball de naturalesa funcionarial, sector administració general, grups C/D, caps de negociat de l'Organisme Públic Valencià d'Investigació. [2004/M5458]
  
Per Resolució de 10 de març de 2004, de la Direcció General Administració Autonòmica, publicada en el Diari Oficial de la Generalitat Valenciana número 4.717, de data 23 de març de 2004, es va fer pública l'adjudicació de les destinacions als participants en el concurs de mèrits número 63/2002, per a la provisió de llocs de treball de naturalesa funcionarial, sector administració general, grups C/D, caps de negociat de l'Organisme Públic Valencià d'Investigació.
  
Els participants presentaren la relació per orde de prioritat dels llocs de treball relacionats en les sol·licituds inicials de participació en els concursos de mèrits número 52/2002 a números 66/2002 i 68/2002, segons el que indica l'apartat segon de l'esmentada resolució i, per tant, cal procedir en la forma prevista en l'apartat quart i adjudicar amb caràcter definitiu els llocs de treball com a conseqüència de les opcions formulades.
  
Tal com es va indicar en l'esmentada resolució de 10 de març de 2004, s'ha de tindre en compte en l'adjudicació de les destinacions les modificacions orgàniques produïdes en virtut del que disposen els decrets 71/2003 i 72/2003, del Consell de la Generalitat Valenciana, pels quals es determina el nombre i la denominació de les conselleries en què s'organitza esta administració.
  
Per tot el susdit i en exercici de les competències atribuïdes per l'article 16 del Decret 113/2003, d'11 de juliol, del Consell de la Generalitat, pel qual s'aprova el Reglament Orgànic de Funcionament de la Conselleria de Justícia i Administracions Públiques, resolc:
  
Primer
  
Adjudicar amb destinació definitiva els llocs de treball relacionats en l'annex I de la present resolució, en el qual es fa constar l'adscripció orgànica actual dels llocs de treball que hagen sofrit modificació en virtut del que disposen els decrets 71/2003 i 72/2003 abans esmentats, al personal funcionari que s'hi indica.
  
Segon. Cessament i preses de possessió
  
Cessament: el personal que ocupa un lloc de treball i ha obtingut una destinació en el present concurs, cessarà d'ofici el dia 15 de juny de 2004.
  
Igualment, cessarà d'ofici el 15 de juny de 2004 el personal que ocupe un lloc de treball adjudicat en el present concurs.
  
Preses de possessió: l'acte de presa de possessió, a la qual queda convocat tot el personal de l'annex I, tindrà lloc el dia 16 de juny de 2004, a les 10.00 hores, en les seus següents, segons la província en què hagen obtingut la destinació:
  
a) Direcció Territorial de la Conselleria de Justícia i Administracions Públiques a Alacant, c/ Doctor Gadea, 10-2a, 03644 Alacant.
  
b) Direcció Territorial de la Conselleria de Justícia i Administracions Públiques a Castelló, c/ Major, 78, 12343 Castelló de la Plana.
  
c) Conselleria d'Economia, Hisenda i Ocupació, saló d'actes, c/ Palau, 14, 46543 València.
  
Els efectes administratius i econòmics de la presa de possessió seran del 16 de juny de 2004.
  
Tercer. Recursos
  
La present resolució posa fi a la via administrativa, d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i també dels articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Les persones interessades poden interposar recurs de reposició, amb caràcter potestatiu, davant de l'òrgan que ha dictat esta resolució, en el termini d'un mes a comptar de l'endemà al de la publicació.
  
Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos a comptar des de l'endemà al de la publicació de la present resolució.
  
València, 24 de maig de 2004.- El director general d'Administració Autonòmica: Enrique de Francisco Enciso.